open-index/open-wikipedia-markdown huggingface dataset:
ბურიტიზეირუ

**ბურიტიზეირუ** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 500 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პირაპორის შემადგენლობაში.

2010 წლის მონაცემებით, მოსახლეობა 26 922 ადამიანს შეადგენდა, მოსახლეობის სიმჭიდროვე 3,73 კმ²-ზე. ფართობი 7 218 401 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ფიტსანულოკის პროვინცია

**ფიტსანულოკის პროვინცია** () — ტაილანდის ერთ-ერთი პროვინცია, რომელიც მდებარეობს ქვეყნის ცენტრალური ნაწილის ჩრდილოეთით. პროვინციაში არის 4 ეროვნული პარკი და რამდენიმე ტაძარი. ბოლო წლების განმავლობაში, ფიტსანულოკი ხშირად განიცდის დატბორვას.

## გეოგრაფია 
პროვინციას კვეთს ფჰეტჩაბუნის მთები, საიდანაც უამრავი მცირე მდინარეები მოედინება აქ. ფიტსანულოკის პროვინციის უდიდესი მდინარებია - ნანი და იომი, სხვა მდინარეები შედის მათ აუზში. პროვინციის ტერიტორიაზე მდებარეობს მინიმუმ 9 ჩანჩქერი, ასევე არსებობს რამდენიმე გამოქვაბული. კლიმატი - ტროპიკული და ნოტიო, წლიური ნალექი 1800 მმ. არსებობს წვიმების და მშრალი სეზონი, მთაში კლიმატი ცივია.

## ეკონომიკა და ინფრასტრუქტურა 
ეკონომიკას ფიტსანულოკის პროვინციაში ამოძრავებს სოფლის მეურნეობა, კომერციული თევზჭერობა, მინერალური რესურსები და ტურიზმი. ბრინჯი — წარმოების ცენტრალური კომპონენტია სოფლის მეურნეობის სექტორში. პროვინცია მდიდარი შავი ნიადაგით, რთული არხის სისტემები და უხვი ნალექი უზრუნველყოფს იდეალურ გარემოს ბრინჯის გასაზრდათ.

ფიტსანულოკში არსებობს აეროპორტი. პროვინციაში მთავარი ტრანსპორტია - ავტობუსები, მოტოციკლები და *ტუკ-ტუკები*.

## რელიგია 
center|240px|thumb

2010 წლისთვის მოსახლეობის 95% არის ბუდისტი.

## ადმინისტრაციული დაყოფა 
left|thumb|200px|ფიტსანულოკის პროვინციის რაიონები

ფიტსანულოკის პროვინცია დაყოფილია 9 რაიონად (ამფხე), რომლებიც, თავის მხრივ, შედგება 93 ქვეზონისგან (ტამბონ) და 1032 სოფლისგან (მუბანი).

## რესურსები ინტერნეტში
*Official site of Phisanulok Province 

კატეგორია:ტაილანდის პროვინციები
ლამფუნის პროვინცია

**ლამფუნის პროვინცია** () — ტაილანდის 76 პროვინციიდან ერთ-ერთი, მდებარეობს ქვეყნის ჩრდილოეთში, მდინარე პინგის ხეობაში, დედაქალაქ ბანგკოკიდან 670 კილომეტრის დაშორებით. ლამფუნის პროვინციას პრაქტიკულად ყველა მხარიდან აკრავს მთათა სისტემა.

## ისტორია 
ლეგენდის მიხედვით, 1,400 წლის წინ, *დვარავატის* სამეფოს დროს ქალაქის სახელი იყო *ჰარიფინჩაის*. ქალაქის პირველი მმართველი იყო დედოფალი *ჩამტიუი*, *მონოვების* უძველესი გვარის წარმომადგენელი.

XII საუკუნეში *ჰარიფინჩაი* იყო ალყაშემორტყმული *ქხმერული* ჯარების მიერ, მაგრამ არ დაეცა. მიუხედავად ამისა, 1281 წელს, მეფე *მენგრაიმა* ქალაქი აიღო და თავის სამეფოს *ლანას* შეუერთა. XVI საუკუნეში, პროვინციის ტერიტორია ეკუთვნოდა ბირმელებს, ეს გაგრძელდა ორი საუკუნე. XIX საუკუნის ბოლოს ლამპუნის პროვინცია გახდა *სიამის* და შემდეგ ტაილანდის სამეფოს ნაწილი.

## კლიმატი 
ჩრდილოეთ ტაილანდის ამინდი, მათ შორის ლამფუნის, აქვს სამი განსხვავებული სეზონი: ცივი სეზონი (დეკემბერდან თებერვლამდე), ცხელი სეზონი (აპრილიდან ივნისმდე) და წვიმიანი სეზონი (მაისიდან ნოემბრამდე). ლამფუნი ცნობილია, როგორც ქვეყნის „ცივი დედაქალაქი“.

## ღირსშესანიშნაობები 
100px|thumb|center|ჩედი

ქალაქის მთავარი სიმბოლო არის 46 მეტრის ტაძარი, სახელად *ჩედი* და მდებარეობს *Wa Phra That Haripunchay*-ში. ამ შენობას ამშვენებს თაღები, აგურის სტრუქტურები და შესასვლელში ორი ლომის ქანდაკება. მთავარ ტაძართან ახლოს მდებარეობს ქალაქის ეროვნული მუზეუმი *Haripunchay*, რომელიც წარმოადგენს არქეოლოგიური გათხრების შედეგებს, მათ შორის - ჭურჭლებს და ხელოვნების ნიმუშებს. ქალაქში არსებობს საზოგადო პარკი, სადაც განლაგებულია ქალაქის პირველი მმართველის ქანდაკება. ქალაქში კიდევ ერთი ძეგლი ეძღვნება ქალაქის დამფუძნებელს - *სუტჰევე რუესის*.

## ადმინისტრაციული დაყოფა 
150px|thumb|left|ლამპუნის რაიონები

ლამფუნის პროვინცია დაყოფილია 8 რაიონად (ამფხე), რომლებიც, თავის მხრივ, შედგება 51 ქვეზონისგან (ტამბონ) და 551 სოფლისგან (მუბანი).

## სქოლიო
კატეგორია:ტაილანდის პროვინციები
კატეგორია:ლამფუნის პროვინცია
ვალენტინე ეპისკოპოსი

**ვალენტინე ეპისკოპოსი** — მართლმადიდებელთა და კათოლიკეთა წმინდანი, მღვდელმოწამე. ქალაქ ინტერამნის (იტალია) ეპისკოპოსი. კათოლიკური ეკლესია ვალენტინე ეპისკოპოსს და წმინდა ვალენტინს, მოიხსენიებს ერთ დღეს 14 თებერვალს, ხოლო მართლმადიდებლები ვალენტინეს მოიხსენიებენ ახალი სტილით 12 აგვისტოს.

ვალენტინე იყო იტალიის ქალაქ ინტერამნის (ამჟამად ტერნი) ეპისკოპოსი. გამოირჩეოდა განკურნების შესაძლებლობით. მან განკურნა რომაელი არისტოკრატის კრატონის ძე ქერიმონი. ამის შემდეგ კრატონის მთელი ოჯახი გაქრისტიანდა. ვალენტინესმკურნალის სახელი გაუვარდა მოსახლეობაში. გააქრისტიანა მრავალი ადამიანი, მათ შორის იყო ქალაქისთავის ძე, აბუნდიც, რომელმაც ნათლისღების შემდეგ ყველას წინაშე აღიარა ჭეშმარიტი სარწმუნოება. ამის შემდეგ ვალენტინე დააპატიმრეს, კერპებისთვის მსხვერპლის შეწირვა მოსთხოვეს და მრავალგვარი წამების შემდეგ საპყრობილეში გამოამწყვდიეს. მალე თავი მოკვეთეს. 

მისმა მოსწავლეებმა მისი ცხედარი ქალაქ ინტერმანაში წაასვენეს და პატივით დაფლეს. IV საუკუნეში მის საფლავზე ბაზილიკა ააგეს, რომელიც რამდენიმე რეკონსტრუქციის შემდეგ ჩვენამდეა მოღწეული. ბაზილიკის მთავარ ალტარში დასვენებულია წმინდანის ნეშტი. 

## რესურსები ინტერნეტში
* მღვდელმოწამე ვალენტინე, ინტერამნას ეპისკოპოსი
* მღვდელმოწამე ვალენტინე ეპისკოპოსი და სამნი მოწაფენი მისნი - მოწამენი: პროკული, ეფიბი და აპოლონი და მართალი აბუნდი
* ВАЛЕНТИН 

კატეგორია:კათოლიკური ეკლესიის წმინდანები
კატეგორია:მართლმადიდებელი ეკლესიის წმინდანები
კატეგორია:III საუკუნის ქრისტიანი წმინდანები
ელ-ჰამარი

**ელ-ჰამარი**, **ჰამარი** () — მარილიანი ტბა სამხრეთ-აღმოსავლეთ ერაყში, ჰამარის მარშების ფარგლებში. მდებარეობს მდინარეების ევფრატისა და შატ-ელ-არაბის ქვემო დინების აუზში. სიგრძე 120 კმ, სიგანე 20 კმ-მდე, ზედაპირის ფართობი 600-1350 კმ². ტბის წყლის დონე რყევადია, წყლის მაქსიმალური სიღრმე იცვლება 1,8 მეტრიდან (ზამთარი) 3,0 მეტრამდე (გაზაფხული). აპრილსა და მაისში ევფრატზე წყალმოვარდნის დროს დონე მატულობს. ნაპირები დაბალია. გარშემორტყმულია დაჭაობებული ადგილებით, ბევრია ლერწამი. ტბა სანაოსნოა სამხრეთ ნაწილში. წარმოიქმნა V საუკუნეში როდესაც მდინარე ევფრატზე მომხდარი ძლიერი წყალდიდობის დროს იყო გარღვეული ჯებირები და ქალაქებს ბასრასა და სუკ-ელ-შუიუხს შორის მდებარე დაბლობი აღმოჩნდა ჩაძირული. ჰამარის სახელს ატარებს სატურნის თანამგზავრის ტიტანის ერთ-ერთი ტბა. ადგილობრივ მოსახლეობას შეადგენენ მაადანები.

## რესურსები ინტერნეტში
* ელ-ჰამარი — გეოგრაფიული ენციკლოპედია 
* [ელ-ჰამარი — ცნობები](http://fr.getamap.net/cartes/iraq/iraq_(general)/_hammar_khorel/) 

კატეგორია:ერაყის ტბები
კატეგორია:ტბები ანბანის მიხედვით
ვინ ცხოვრობს ვარსკვლავებზე?

**ვინ ცხოვრობს ვარსკვლავებზე?** — თამაზ ჭილაძის 1964 წლის ფსიქოლოგიური მოთხრობა.

## მოთხრობის შესახებ 
პირველად გამოიცა ამავე სახელწოდების მოთხრობების კრებულში 1965 წელს გამომცემლობა "ნაკადულის" მიერ. 1972 წელს ისევ მოთხრობების კრებულში გამოსცა "საბჭოთა საქართველომ". 1977 წელს ისევ "ნაკადულმა" და ბოლოს დაიბეჭდა მწერლის რჩეული ექვსტომეულის მეორე ტომში.

მოთხრობა თარგმნილია რუსულად და გამოცემულია ამავე სახელწოდების(Кто живет на звездах) მოთხრობების კრებულში 1970 წელს. მთარგმნელი – ანაიდა ბესტავაშვილი, ხოლო ილუსტრატორი თენგიზ სამსონაძე. ასევე თარგმნილია უკრაინულად და გამოცემულია 1968 წელს "პოსეიდონის სასახლესთან" ერთად კიევში.

## სიუჟეტი
მოთხრობა არაქრონოლოგიურადაა დაწერილი. მოქმედება მიმდინარეობს 60–იანი წლების თბილისში. მთავარი პერსონაჟი ახალგაზრდა მწერალი ლევანია, რომელიც არ მუშაობს და მუდმივად მუზის მოლოდინშია. მისი ცოლი ელისო კი მუდმივად ეჭვიანობს, რადგან ლევანი ხშირად დადის უნივერსიტეტის მეგობრებთან ერთად გასართობად. ერთ ასეთ წვეულებაზე ლევანი მარის შეხვდება და შეუყვარდება. ის მიზეზს მოძებნის, რომ თბილისს გაშორდეს და ცოტა ხნით დაისვენოს. სინამდვილეში კი მარისთან ერთად ატარებს დროს. თუმცა მარი ამ დროს სხვა კაცს, მიტოს ხვდება. ისიც შემთხვევით შეხვდება გოგონას და მაშინვე შეუყვარდება. თუმცა, როდესაც მარი მიხვდება რომ მას ცოლ–შვილი ჰყავს სახლში აღარ შემოუშვებს. მეორე დღეს მიტო ბაზარში შეხვდება მარის და გუბეში ჩააგდებს. თავის თავზე გაბრაზებული ცოლ–შვილთან დაბრუნებას გადაწყვეტს, მაგრამ მის მანქანას ძრავა გაუფუჭდება და მატარებელი დაარტყამს. ლევანი ემუდარება მარის, რომ მასთან დარჩეს, მაგრამ გოგონა მიხვდება რომ ცოლიან კაცებთან ურთიერთობა არ შეიძლება. ის აღიარებს, რომ "არავინ ცხოვრობს ვარსკვლავებზე". ლევანი კვლავ ელისოსთან დაბრუნდება.

## პერსონაჟები 
* ლევანი - ახალგაზრდა მწერალი
* ელისო - ლევანის ცოლი
* მარი - ქალი რომელიც ლევანის შეუყვარდება
* მიტო – ცოლშვილიანი შუახნის კაცი, რომელსაც მარი შეუყვარდება
* ლენა – ელისოს მეგობარი
* ლოლა – ელისოს მეგობარ
* ზურიკო – ლევანის მეგობარი
* კირილე – რესტორნის მფლობელი

## რესურსები ინტერნეტში
* Кто живет на звездах Goodreads.com–ზე

## სქოლიო
კატეგორია:თამაზ ჭილაძის ნაწარმოებები
კატეგორია:ქართული მოთხრობები
კატეგორია:1964 წლის ლიტერატურული ნაწარმოებები
კატეგორია:მაგიური რეალიზმი
მეჰონგსონის პროვინცია

**მეჰონგსონის პროვინცია** () — ტაილანდის 76 პროვინციიდან ერთ-ერთი, ქვეყნის დასავლეთი წერტილი მდებარეობს ამ ტერიტორიაზე. მეზობელი პროვინციებია მიანმარი, ჩიანგმაის პროვინცია და ტაკის პროვინცია. დასავლეთით, პროვინცია ესაზღვრება მიანმარს.

## გეოგრაფია 
[left|thumb|პროვინციის ერთ-ერთი მდინარე, [მიანმარი|მიანმართან საზღვარზე]]

პროვინცია მდებარეობს ჩრდილო-დასავლეთის ნაწილის მთებში, ესაზღვრება მიანმარს. პროვინციას არ გააჩნია გასასვლელი ზღვაზე. პროვინციის ტერიტორია არის მთიანი რელიეფის, დაფარული ხშირად და გაუვალი ხელუხლებელი ტყეებით, ღრმა მდინარის ხეობებით, ხშირად ძნელად მისადგომ ადგილას. ზუსტად ამ ხეობებშია კონცენტრირებული მოსახლეობის უმრავლესობა.

## ისტორია 
მეჰონგსონის პროვინციის ტერიტორია ადრე იყო ნაწილი *მავსმაი*ს სახელმწიფოს, რომელიც იყო ერთ-ერთი შტატი *Shan*-ის, რომელიც დაარსდა 1767 წელს *ჰსაი ქჰიაო*ს მიერ, რომელიც იყო ჩიანგმაის პროვინციის წარჩინებული ოჯახიდან.

## დემოგრაფია 
მოსახლეობის 63% - ეთნიკური უმცირესობებია („მთის ტომები“). პროვინციას აქვს ყველაზე დაბალი მოსახლეობის სიმჭიდროვე ტაილანდის პროვინციებს შორის.

## ადმინისტრაციული დაყოფა 
left|thumb|upright=0.6|მეჰონგსონის პროვინციის რაიონები

მეჰონგსონის პროვინცია დაყოფილია 7 რაიონად (ამფხე), რომლებიც, თავის მხრივ, შედგება 45 ქვეზონისგან (ტამბონ) და 402 სოფლისგან (მუბანი).

## ტრანსპორტი 
მოსახლეობით დასახლებული დიდი ცენტრები დაკავშირებულია დანარჩენ ტაილანდს საავტომობილო გზებით, რომელთა შორის არის საშიში გზები პროვინციის მთიან ნაწილში. მეჰონგსონის ახლოს არსებობს პატარა აეროპორტიც.

## გალერეა 

ფაილი:Mae_hong_son_1.jpg
ფაილი:Pai_River_near_Mae_Hong_Son.jpg
ფაილი:Wat_Phra_That_Chong_Kham.jpg

## რესურსები ინტერნეტში
* პროვინციის ოფიციალური საიტი 

## სქოლიო
კატეგორია:ტაილანდის პროვინციები
კატეგორია:მეჰონგსონის პროვინცია
სვირი (ღვინო)

**სვირი** — ქართული ღვინო და ადგილწარმოშობის დასახელება.

## ღვინო
სვიის ღვინო ეწოდება ადგილწარმოშობის ზონა სვირში მოწეული სამი ჯიშის ცოლიკოურის, კრახუნას და ციცქასგან დაყენებულ ღვინოს. დგება მაღალმჟავიანი, ხალისიანი, ციტრუსისა და ყვითელი ხილის არომატებით მდიდარი თეთრი ღვინო. ტრადიციულად, ცნობილი იყო სვირის კრახუნა, რომელშიც ასევე ურევდნენ ოცხანურ საფერეს.

## ადგილწარმოშობის ზონა
სვირის ზონა მდებარეობს იმერეთში, მდინარე ყვირილას მარცხენა სანაპირო ზოლში, შუა იმერეთის სამხრეთი მთისწინეთის ჩრდილოეთ დაქანებაზე, სოფელ სვირის მიმდებარე ტერიტორიაზე. მოიცავს სოფლებს პირველი სვირი, მეორე სვირი და როდინაული. სვირის ზონა მოიცავს 2700 ჰექტარ ტერიტორიას. მოდის ციცქა, ცოლიკოური, კრახუნა და ოცხანური საფერე.

მიეკუთვნება ზღვის ნოტიო სუბტროპიკული კლიმატის ოლქს და ხასიათდება რბილი, თბილი ზამთრით და ცხელი ზაფხულით. მზის ნათების წლიური ხანგრძლივობა 2100 საათია, ჰაერის საშუალო წლიური ტემპერატურაა 14º, ნალექების წლიური ჯამია 1500 მმ. ძირითადად გაბატონებულია დასავლეთის და აღმოსავლეთის ქარები. გავრცელებულია ნეშომპალა-კარბონატული, ყომრალი და თიხნარი ნიადაგები.

## რესურსები ინტერნეტში
*სვირი – Georgian Wine Infographics

კატეგორია:ადგილწარმოშობის დასახელების ღვინოები საქართველოში
ბულავაიო

**ბულავაიო** () — დედაქალაქ ჰარარეს შემდეგ მოსახლეობის რაოდენობით მეორე ქალაქი ზიმბაბვეში.

## ისტორია 
ქალაქი ბულავაიო დააარსეს ინგლისელებმა 1893 წელს, მათ მიერ მატებელეს დაკავების შემდეგ, ადგილობრივი ბელადის ლო-ბენგულას რეზიდენციასთან ახლოს.

## გეოგრაფია 
ქალაქი მდებარეობს ზიმბაბვეს ცენტრალური ნაწილის სამხრეთ-დასავლეთში, 439 კმ-ით სამხრეთ-დასავლეთით ქვეყნის დედაქალაქიდან — ჰარარედან. ამავე სახელწოდების პროვინციის ადმინისტრაციული ცენტრი. აბსოლუტური სიმაღლე — 1351 მეტრი ზღვის დონიდან

## მოსახლეობა 
2012 წლის აღწერით მოსახლეობის რაოდენობა შეადგენს — 653 337 ადამიანს.

*ქალაქის მოსახლეობის რაოდენობის დინამიკა წლების მიხედვით:*

## დამეგობრებული ქალაქები 
*  აბერდინი, დიდი ბრიტანეთი (1986 წლიდან)
*  დურბანი, სამხრეთ აფრიკის რესპუბლიკა
*  პოლოკვანე, სამხრეთ აფრიკის რესპუბლიკა

## რესურსები ინტერნეტში 
* ბულავაიოს რუკა

## სქოლიო
კატეგორია:ზიმბაბვეს ქალაქები
ირინა ვლახი

**ირინა ვლახი** (დ. 26 თებერვალი, 1974, კომრატი, მოლდავეთის საბჭოთა სოციალისტური რესპუბლიკა, სსრკ) — მოლდოვის სახელმწიფო და პოლიტიკური მოღვაწე. გაგაუზიის ავტონომიური რესპუბლიკის მეთაური (ბაშკანი) . 

## რესურსები ინტერნეტში 
* ირინა ვლახის ბიოგრაფია მოლდოვს პარლამენტის ვებგვერდზე  

## სქოლიო
კატეგორია:დაბადებული 1974
კატეგორია:მოლდოველი ქალი პოლიტიკოსები
კატეგორია:დაბადებული 26 თებერვალი
კატეგორია:ცოცხალი ადამიანები
ფრეს პროვინცია

**ფრეს პროვინცია** () — პროვინცია ტაილანდის ჩრდილოეთში (*ჩანგვათი*). მეზობელი პროვინციებია: ფაიაუ, ნანი, უტარადიტი, სუქოტაი და ლამპანგი.

## გეოგრაფია 
[200px|thumb|left|მდინარე [იომი (მდინარე)|იომი ფრეს პროვინციაში]]

მდებარეობს 551 კმ-ით ჩრდილოეთით ქვეყნის დედაქალაქ ბანგკოკიდან. ფრეს პროვინცია მდებარეობს მდინარე იომის ხეობაში. *Phi Pan Nam Range*-ის მთათა სისტემა გადის პროვინციის ჩრდილოეთიდან სამხრეთით დასავლეთში.

ფრეს პროვინციას აქვს ტროპიკული სავანის კლიმატი. ზამთარი მშრალი და თბილია. ტემპერატურა იმატებს აპრილამდე, რომელიც არის ძალიან ცხელი, საშუალო დღიური ტემპერატურაა 37.6 ° C (99.7 ° F). წვიმების სეზონი გრძელდება მაისიდან ოქტომბრამდე.

## ისტორია 
150px|left|thumb|*Phra That Cho Hae* პროვინციის სიმბოლო

ფრეს პროვინციის ისტორია თარიღდება სამეფოს *მონტის* დასაბამიდან. 1443 წელს, რეგიონი გახდა *ლანატაის* სამეფოს ნაწილი. 

ერთ-ერთი ვერსიით, ფრეს და ნანის ქალაქებს ერთდროს მართავდა ორი ძმა. როდესაც ისინი ერთხელ შეხვდნენ ერთმანეთს, მიწების დაყოფის თაობაზე, ერთ-ერთი მათგანი იყო ცხენზე ამხედრებული, ხოლო მეორე - კამეჩზე. ამ ვერსიით ფრეს მმართველი იყო ცხენზე, და მას შემდეგ ცხენი გახდა პროვინციის სიმბოლო. 1940 წელს ცხენთან ერთად პროვინციის გერბზე აისახა *Phra Tat Cho Hae*-ის ტაძარიც. ეს ტაძარი დაახლოებით 9 კმ-ით სამხრეთითაა ფრეს პროვინციიდან.

## ადმინისტრაციული დაყოფა 
150px|left|ფრეს პროვინციის რაიონები

ფრეს პროვინცია დაყოფილია 8 რაიონად (ამფხე), რომლებიც, თავის მხრივ, შედგება 78 ქვეზონისგან (ტამბონ) და 645 სოფლისგან (მუბანი).

## სქოლიო
კატეგორია:ტაილანდის პროვინციები
კატეგორია:ფრეს პროვინცია
ფაიაუს პროვინცია

**ფაიაუს პროვინცია** () — ტაილანდის ჩრდილოეთი პროვინცია. მეზობელი პროვინციებია: ნანი, ფრე, ლამპანგი და ჩიანგრაი. ჩრდილოეთით ესაზღვრება ლაოსი.

ფაიაუს პროვინცია, ისევე, როგორც მთელი ჩრდილოეთი ტაილანდი, მნიშვნელოვნად განსხვავდება დანარჩენი სამეფოს ტერიტორიიდან, იმიტომ, რომ ტაილანდური კულტურა წარმოიშვა აქ.

## გეოგრაფია 
[left|180px|thumb|[ფაიაუს ტბა, ფაიაუს პროვინცია]]

ფაიაუს პროვინცია მდებარეობს 619 კმ ბანგკოკიდან ჩრდილოეთით. *Phi Pan Nam Range*-ის მთათა სისტემა გადის პროვინციის ჩრდილოეთიდან სამხრეთით.  სამი დიდი მთა გარს ეხვევა ხეობას: *Doi Luang* (1,694 მ), *Doi Khun Mae Fat* (1,550 მ) და *Doi Khun Mae Tam* (1,330 მ).

## ისტორია 
ტაილანდიელები, როგორც ეთნიკური ჯგუფის შთამომავლები არიან ემიგრანტები ცენტრალური ჩინეთიდან. ტაილანდიელები თანდათან მოახდინეს მიგრაცია თანამედროვე ჩრდილოეთ ტაილანდის ტერიტორიაზე და ფაიაუს პროვინციაში, 1096 წელს საფუძველი ჩაუყარეს ტაილანდურ სახელმწიფოს. ფაიაუს პროვინციის ტერიტორიაზე ცხოვრობენ დიდი რაოდენობით უძველესი ტომები, რომლებიც შეინარჩუნეს თავიანთი გამორჩეული ცხოვრების წესი. ამ დღეისთვის, ისინი ცხოვრობენ მთების ფერდობებზე, დაფარული გაუვალი ჯუნგლებით. ზოგიერთ თემში შეუძლებელია მიაღწიო მანქანით. თითოეულ ტომს აქვს უნიკალური თვისებები, ენობრივი და რელიგიური მახასიათებლები.

## ადმინისტრაციული დაყოფა 
left|180px|ფაიაუს პროვინციის რაიონები

ფაიაუს პროვინცია დაყოფილია 9 რაიონად (ამფხე), რომლებიც, თავის მხრივ, შედგება 68 ქვეზონისგან (ტამბონ) და 632 სოფლისგან (მუბანი).

## სქოლიო
კატეგორია:ტაილანდის პროვინციები
კატეგორია:ფაიაუს პროვინცია
ჰემიანოფსია

**ჰემიანოფსია** (,  და ) — მხედველობის არის ერთი ნახევრის გამოვარდნა, ნახევრად სიბრმავე. განარჩევენ ჰემიანოფსია, რომელსაც ახასიეთებს მხედვველობის არის გარეთა ან შიგნითა ნახევრების გამოვარდნა, და ცალმხრივს, როდესაც გამოვარდნილია მხედველობის არის ერთ-ერთი ნახევარი (მარჯვენა ან მარცხენა). ჰემიანოფსია ვითარდება ტვინში სისხლჩაქცევის, თავის ტვინის ტრავმის, ტვინის სიმსივნისა და სხვათა დროს. თუ ტვინის ქსოვილი მთლიანად დარღვეული არ არის, ჰემინოფსია შექცევადია. გამოვარდნილი მხედველობის არე ჩვეულებრივ ვერ აღიქვამს მხედველობითი შეგრძნების ვერც ერთ სახეს; ზოგჯერ ადამიანი საგნის ფორმას ვერ არჩევს, მაგრამ შენარჩუნებული აქვს ფერის, სინათლისა და მოძრაობის აღქმა.

## ლიტერატურა
* Rudolf Sachsenweger: *Neuroophthalmologie*. Thieme Verlag, Stuttgart; 3. Auflage, (Januar 1983) ISBN 978-3-13-531003-9 

## რესურსები ინტერნეტში
*ჰემიანოფსია - hemianopsia - ენციკლოპედია - მკურნალი.გე

კატეგორია:სიბრმავე
უტარადიტის პროვინცია

**უტარადიტის პროვინცია** () — ტაილანდის ერთ-ერთი ჩრდილოეთ პროვინცია (*ჩანგვათი*). მეზობელი პროვინციებია: ფიტსანულოკი, სუქოტაი, ფრე და ნანი. აღმოსავლეთით მას ესაზღვრება ლაოსი. უტარადიტი მდებარეობს 488 კმ-ით ჩრდილოეთით ქვეყნის დედაქალაქ ბანგკოკიდან და 238 კმ-ით სამხრეთით ჩიანგმაიდან.

უტარადიტის პროვინცია არის ერთ-ერთი ყველაზე ლამაზი პროვინცია მთელი ტაილანდის ტერიტორიაზე მისი ბუნების გამო. მის ტერიტორიაზე არსებობს ბევრი ბრინჯის მინდორი, ჩაის პლანტაციები, უძველესი სალოცავები, ჩანჩქერები და მთის ნაკადულები.

უტარადიტი ნიშნავს "ჩრდილოეთის პორტს" ან "ჩრდილოეთის სადესანტოს". უტარადიტი ადრე იყო სავაჭრო ცენტრი მდინარე ნანზე.

## გეოგრაფია 
პროვინცია მდებარეობს მდინარე ნანის ხეობაში. დაახლოებით 45 კილომეტრში, ქალაქ უტარადიტის *დედოფალი სირიქითი*ს დამბისგან, რომელიც განთავსებულია 250 კმ²-იან ხელოვნურ ტბაზე. *Phi Pan Nam Range*-ის მთათა სისტემა გადის პროვინციის ჩრდილოეთიდან დასავლეთით. 

პროვინცია ყველაზე მეტად დაფარულია ტექის ხით, რომელიც პროვინციის ძირითადი პროდუქტიც არის. აქ არის ნაპოვნი მსოფლიოში უდიდესი ტექის ხე. 1500 წლის ხის ზომებია: გარშემოწერილობა - 9,87 მ და 37 მ სიმაღლეში. თავდაპირველად ხე იყო 48.5 მეტრი სიმაღლეში, მაგრამ ქარიშხალის დროს დაზიანდა.

## კლიმატი 
კლიმატი ამ რეგიონში არ არის ცხელი, ქვეყნის სამხრეთან შედარებით. ზამთარში ტემპერატურა შეიძლება ჩამოვარდეს 10°C-მდე.

## დემოგრაფია 
ამ რეგიონში ცხოვრობენ სხვადასხვა უძველესი ტომები, კერძოდ: *Meo*, *Akha*, *Mon*, *Lisu*, *Lahu*, *Karen*.

## ადმინისტრაციული დაყოფა 
left|220px|უტარადიტის პროვინციის რაიონები

უტარადიტის პროვინცია დაყოფილია 9 რაიონად (ამფხე), რომლებიც, თავის მხრივ, შედგება 67 ქვეზონისგან (ტამბონ) და 562 სოფლისგან (მუბანი).

## ეროვნული პარკები 
პროვინციის ყველაზე ცნობილი პარკია *ფჰუსაიდო*. კიდევ ერთი პარკია *კლონგ ტრონი* (*Klong Tron*), რომლის ფართობია დაახლოებით 518 კმ² და მდებარეობს მთიანი რელიეფის მქონე ხეობაში.

## გალერეა 

ფაილი:Thurian_long_laplae.JPG|დურიანი
ფაილი:Khao_phan_phak.jpg|ეროვნული კერძი
ფაილი:Luang_Pho_Buddharangsi.jpg|ბრინჯაოს ბუდდა უტარადიტში
ფაილი:Sirikitdam_01.jpg|*სირიქითის* დამბა
ფაილი:Nan_river_in_Uttaradit.jpg|მდინერე ნანი უტარადიტთან
ფაილი:Naun_1428.jpg|უტარადიტის ბუნება

## სქოლიო
კატეგორია:ტაილანდის პროვინციები
კატეგორია:უტარადიტის პროვინცია
ჩიტუნგვიზა

**ჩიტუნგვიზა** () — ქალაქი ზიმბაბვეში, ადმინისტრაციულად შედის აღმოსავლეთ მაშონალენდის პროვინციაში.

## ისტორია 
ჩიტუნგვიზას დასახლება შეიქმნა 1978 წელს სამი დასახლებისაგან: სეკე, ზენგეზა და სეინტ-მერისი. 1981 წელს დასახლებამ მიიღო ქალაქის სტატუსი. ჩიტუნგვიზა ყველაზე უფრო დინამიურად განვითარებადი ქალაქია ზიმბაბვეში. რადგანაც ჩიტუნგვიზა მდებარეობს ჰარარესთან ახლოს, ბევრი ადამიანი სამუშაოდ მიემგზავრება დედაქალაქში.

## გეოგრაფია 
ქალაქი მდებარეობს დაახლოებით 30 კმ-ით სამხრეთით ჰარარედან. ქალაქის ცენტრის სიმაღლე შეადგენს 1448 მეტრს ზღვის დონიდან.

## დემოგრაფია 
ქალაქის მოსახლეობის რაოდენობა წლების მიხედვით:

## სქოლიო
კატეგორია:ზიმბაბვეს ქალაქები
ჰილიერის ტბა

**ჰილიერის ტბა** () — მლაშე ტბა მიდლ-აილენდის ნაპირზე, გოლდფილს-ესპერანსის რეგიონში, დასავლეთი ავსტრალიაში. გამოირჩევა ვარდისფერი შეფერილობით. გრძელი და თხელი ნაპირი ტბას სამხრეთის ოკეანისგან გამოყოფს. 

## აღწერა
ჰილიერის ტბის სიგრძე დაახლოებით 600 მეტრია, ხოლო სიგანე – 250 მ . იგი გარშემორტყმულია ქვიშიანი სანაპიროებით და ევკალიპტის ტყით, რომელიც მას მიდლ-აილენდისგან გამოყოფს.
ტბის ყველაზე გამორჩეული და აღსანიშნავი თვისება მისი შეფერილობაა. ჰილიერის ტბის ვარდისფერი ფერი სიცოცხლისუნარიანია და კონტეინერში მოთავსების შემდეგ ფერს არ იცვლის. ვარდისფერი შეფერილობის წყაროდ, ტბაში არსებული ერთადერთი ცოცხალი ორგანიზმი — მიკროორგანიზმი მლაშე დუნალიელა (Dunaliella salina) მიიჩნევა, რომლის პიგმენტიც წყალს ფერს უცვლის. იგი გამოყოფს მარილს, რათა შექმნას წითელი საღებავი, შესაბამისად, ფერი. არსებობს ვარაუდი, რომ ტბის ვარდისფერ შეფერილობას მარილის ქერქში არსებული ბაქტერიები — ჰალოფილები იწვევენ. ჰილიერის ტბის სანაპირო ზოლი შედარებით ნათელი ფერისაა, ვინაიდან იგი დაფარულია მარილით.

## ისტორია
ჰილიერის ტბა 1802 წელს, მეთიუ ფლაინდერსმა აღმოაჩინა. მის ჟურნალში არსებული ჩანაწერები, ჰილიერის ტბის შესახებ არსებულ პირველ ინფორმაციად ითვლება. ფლაინდერსმა ვარდისფერი ტბა მაშინ შეამჩნია, როდესაც იგი კუნძულის უმაღლეს პიკზე ადიოდა (დღეს მას ფლაინდერსის პიკი ეწოდება). არსებული ინფორმაციით, ფლაინდერსმა ტბას ჰილიერი მას შემდეგ უწოდა, რაც გამომძიებელი ეკიპაჟის წევრი უილიამ ჰილიერი მიდლ-აილენდიდან გამგზავრებამდე, 1803 წლის 20 მაისს დიზენტერიის შედეგად გარდაიცვალა.

## უსაფრთხოება და ხელმისაწვდომობა
მიუხედავად მარილის შემცველობის დონისა, ჰილიერის ტბაში ბანაობა უსაფრთხოა . თუმცა, ტბამდე მისასვლელი გზების რაოდენობა ძალზედ მწირია. ამასთანავე, ტბის იზოლირებას იწვევს ის ფაქტიც, რომ იგი ტყითაა გარშემორტყმული. მის დასათვალიერებლად საუკეთესო საშუალებაა საჰაერო ტრანსპორტი. 

## დაცული ტერიტორიის სტატუსი
ჰილიერის ტბას დაცული ტერიტორიის სტატუსი 2012 წელს მიენიჭა. 2002 წლიდან, იგი სუბრეგიონალური მნიშვნელობის ჭარბტენიან ადგილს წარმოადგენს.

## იხილეთ აგრეთვე
* რეტბა

## რესურსები ინტერნეტში
* Lake Hillier website

## სქოლიო
კატეგორია:ავსტრალიის ტბები
კატეგორია:ტბები ანბანის მიხედვით
ციხისყელის ციხე

**ციხისყელის ციხე** — ციხესიმაგრე მდებარეობს ხულოს მუნიციპალიტეტის  სოფელ ხიხაძირში, ცენტრიდან სამხრეთ-დასავლეთით ერთ კილომეტრზე, იქ, სადაც კალოთისა და ხიხანის წყალი ერთმანეთს ერთვის.

## ისტორია 
ციხისყელის არქიტექტურული მონაცემების მიხედვით XII-XIII საუკუნეებით თარიღდება. ციხისყელის საფორტეფიკაციო ნაგებობათა კომპლექსი ფუნქციონირებდა საკმაოდ დიდხანს, მათი დანგრევა უშუალოდ ოსმალო დამპყრობელთა შემოსევასთანაა დაკავშირებული.

## სტრატეგიული მნიშვნელობა
ციხეს უძველესი დროიდან ჰქონდა სტრატეგიული მნიშვნელობა, რადგან ციხიდან კარგად მოჩანს სხალთისწყლის ხეობა , არსიანისა და შავშეთის მთები თავისი კალთებითა და მასზედ შეფენილი სოფლებით. ციხე პირდაპირ გასცქერის აბუსერიძეთა ციხე-ქალაქ ხიხანს და, მეორე მხვრივ, სხვა ციხე-კოშკებს, რომლითაც ერთვებიან აჭარისწყლის აუზის ერთიანი თავდაცვითი სისტემის რგოლში.

## არქიტექტურა 
ციხისყელის გეგმის კომპოზიციას, ფაქტობრივად, გალავნის მოხაზულობა განსაზღვრავს, გალავნის კედლები გორაკის წვერით მოსწორებული ადგილის შესაბამისად მისი გარე მოხაზულობის გაყოლებაზეა ირგვლივ შემოხაზული. არქეოლოგიური შესწავლით დადასტურდა, რომ ციხის აღნაგობაში შედის როგორც თავდაცვითი, ისე საცხოვრებელი თუ სამეურნეო ნაგებობანი.

## ლიტერატურა 
* მამულაძე შ., კახიძე ა., აჭარის არქეოლოგიური ძეგლები, თბ. 2016, გვ., 87-88
* თ. კომახიძე, ხულოს რაიონი, ბათუმი, 2006
## რესურსები ინტერნეტში
კატეგორია:ხულოს მუნიციპალიტეტის ციხესიმაგრეები
კატეგორია:კულტურული მემკვიდრეობის ძეგლები აჭარის ავტონომიურ რესპუბლიკაში
მანიკალენდი

**მანიკალენდი** () — პროვინცია ზიმბაბვეში. მისი ადმინისტრაციული ცენტრია — ქალაქი მუტარე.

## გეოგრაფია 
მანიკალენდის პროვინცია მდებარეობს ზიმბაბვეს უკიდურეს აღმოსავლეთში, მოზამბიკის საზღვრის გასწვრივ. პროვინციის ფართობი შეადგენს 36 459 კმ²-ს. პროვინციის ტერიტორიაზე მდებარეობს ზიმბაბვეს ყველაზე უფრო მაღალი მთა — ნიანგანი (სიმაღლე ზღვის დონიდან 2592 მეტრი).

## ისტორია 
XIX საუკუნეში თანამედროვე მანიკალენდის ტერიტორიაზე მდებარეობდა დიდი ბრიტანეთის კოლონია მანიკალენდი.

## მოსახლეობა 
2012 წლის აღწერის მონაცემებით პროვინციის მოსახლეობის რაოდენობა შეადგენს 1 752 698 ადამიანს; ისინი უმეტესად შონას ხალხს წარმოადგენენ.

*პროვინციის მოსახლეობის რაოდენობის დინამიკა წლების მიხედვით:*

## ადმინისტრაციული დაყოფა 
thumb|right|300px|მანიკალენდის პროვინციის რაიონები.
პროვინცია დაყოფილია 7 რაიონად:
* ბუჰერა
* ჩიმანიმანი
* ჩიპინგე
* მაკონი
* მუტარე
* მუტასა
* ნიანგა

## სქოლიო
კატეგორია:ზიმბაბვეს პროვინციები
ივანე იაკოვლევი

**ივანე იაკოვლევი**  (დ. 25 აპრილი, 1848, კოშკი-ნოვოტიმბაევო, ბუინის მაზრა, ციმბირის გუბერნია, — გ. 23 ოქტომბერი, 1930, მოსკოვი) — ჩუვაში განმანათლებელი, მართლმადიდებელი მისიონერი, პედაგოგი, სახალხო სკოლების ორგანიზატორი.  

დაიბადა ღარიბი გლეხის ოჯახში. მიუხედავად უსახსრობისა, დიდი ნიჭის წყალობით მან შეძლო ჯერ გიმნაზიის, შემდეგ კი ყაზანის უნივერსიტეტის დამთავრება. ჯერ კიდევ გიმნაზიაში სწავლისას მშობლიური სოფლებიდან გამოიძახა ოთხი ჩუვაში მოზარდი და თავის ხარჯზე ასწავლა მათ. უნივერსიტეტის დამთავრების შემდეგ ივანე იაკოვლევი დაინიშნა ყაზანის სასწავლო ოლქის ჩუვაშური სკოლების ინსპექტორად, პარალელურად კი მის მიერვე სიმბირსკში დაარსებული ჩუვაშური სამასწავლებლო სკოლის ინსპექტორად. ამ სკოლის ძირითად ბირთვს სწორედ ის ოთხი ახალგაზრდა შეადგენდა, რომლებსაც ივანე იაკოვლეკმა საკუთარ ხარჯზე ასწავლა. ივანე იაკოვლეკმა შექმნა ჩუვაშური დამწერლობა ჩუვაშური ლიტერატურული ენა, გამოსცა ჩუვაშური ანბანი და შეიმუშავა ჩუვასურ სკოლაში მშობლიური და რუსული ენების სწავლების მეთოდიკა. გარდა ამისა, ის ეწეოდა დიდ მთარგმნელობით მოღვაწეობას, რითაც ჩუვაშ ხალხს აცნობდა რუსული ლიტერატურისა და მეცნიერების კლასიკოსებს. დიდ წარმატებას მიაღწია იაკოვლეკმა როგორც პედაგოგიკისა და ლოგიკის მასწავლებელმა. მთავარ ყურადრებას ის უთმობდა მოსწავლეთა შეიარაღებას სწორი, ლოგიკური მსჯელობის ხელმძღვანელობით, ამ საქმეში მას მხარს უჭერდა პირადი მეგობარი, სიმბირსკის გუბერნიის სახალხო სკოლის დირექტორი ი.ნ. ულიანოვი.

## ლიტერატურა
* პედაგოგიკის ისტორია თბ, 1988.

კატეგორია:დაბადებული  25 აპრილი
კატეგორია:დაბადებული 1848
კატეგორია:გარდაცვლილი 23 ოქტომბერი
კატეგორია:გარდაცვლილი 1930
კატეგორია:რუსი პედაგოგები
კატეგორია:წმინდა ანას II ხარისხის ორდენის კავალრები
კატეგორია:წმინდა ანას III ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კატეგორია:წმინდა სტანისლავის III ხარისხის ორდენის კავალრები
კატეგორია:მოსკოვში გარდაცვლილები
აღმოსავლეთი მაშონალენდი

**აღმოსავლეთი მაშონალენდი** () — პროვინცია ზიმბაბვეში. პროვინციის ადმინისტრაციული ცენტრია — ქალაქი მარონდერა.

## გეოგრაფია 
აღმოსავლეთი მაშონალენდის პროვინცია მდებარეობს ზიმბაბვეს ჩრდილო-აღმოსავლეთ ნაწილში. მისი ფართობი შეადგენს 32 230 კმ²-ს. პროვინციის ტერიტორია თავის მხრივ გარს ერტყმის ჰარარეს პროვინციას, სადაც მდებარეობს ზიმბაბვეს დედაქალაქი — ჰარარე. აღმოსავლეთი მაშონალენდის ჩრდილო-აღმოსავლეთით გადის სახელმწიფო საზღვარი ზიმბაბვესა და მოზამბიკს შორის.

## მოსახლეობა 
2012 წლის აღწერის მონაცემებით პროვინციის მოსახლეობის რაოდენობა შეადგენს 1 344 955 ადამიანს. ისინი უმეტესად შონას ხალხს წარმოადგენენ.

*პროვინციის მოსახლეობის რაოდენობის დინამიკა წლების მიხედვით:*

## ადმინისტრაციული დაყოფა 
thumb|right|300px|აღმოსავლეთი მაშონალენდის პროვინციის რაიონები
ადმინისტრაციული თვალსაზრისით აღმოსავლეთი მაშონალენდის პროვინცია დაყოფილია 9 რაიონად:
* ჩიკომბა
* გორომონზა
* ჰრედზა
* მორონდერა
* მუდზი
* მურევა
* მუკოტო
* სეკე
* უზუმბა-მარამბა-პფუნგვე

## სქოლიო
კატეგორია:ზიმბაბვეს პროვინციები
გიორგი ანდღულაძე (მომღერალი)

**გიორგი ანდღულაძე** (დ. 6 აგვისტო, 1984) — ქართველი ოპერის მომღერალი (ბანი).

## კარიერა 
ზოგიერთი მისი საოპერო სპექტაკლები:
* Буонафеде, Лунный мир - თეატრი Комунале ди Феррара (იტალია), დირიჟორი Рокко Чианчиотта 2009
* Буонафеде, Лунный мир - თეატრი Каппаро (იტალია), დირიჟორი Рокко Чианчиотта 2009
* Уберто, Служанка-госпожа - თეატრი არიოსთო (იტალია), დირიჟორი Марко Фиорини 2011
* ფერნანდო, ტრუბადური - თეატრი ვერდის ბუსეტო (იტალია), დირიჟორი Микеле Мариотти 2011
* ფერნანდო, ტრუბადური - თეატრი  Магнани в Фиденцы (იტალია), დირიჟორი Микеле Мариотти 2011
* რამფისი, აიდა - თეატრი პარმაში(იტალია), დირიჟორი Антонио Фоглиани  2012 
* იორგი, სტიფელიო -თეატრი პარმაში (იტალია), დირიჟორი Андреа Баттистони 2012
* გრაფი მონტერონე, რიგოლეტო -თეატრი პარმაში (იტალია), ვერდის ფესტივალის, დირიჟორი Даниэль Орен 2012
* ბანი, რეკვიემი - Фонд Перголези Спонтини ди Йези (იტალია) 2013
* ესკამილიო, კარმენი - Июль Музикале Трапанесе (იტალია), დირიჟორი Иво Липанович 2014
* Мажордом, Каприччио (ამონაწერი) - Аудитория Райнер III, Монте-Карло, დირიჟორი Джеффри Тейт 2015
* ესკამილიო, კარმენი - ცენტრის გალინა ვიშნევსკაია ოპერისა (Москва), დირიჟორი Вальтер Аттанаси 2015
* Фараон, აიდა - თეატრი სოციალური დი როვიგოში, დირიჟორი Марко Боэми 2015
* ესკამილიო, კარმენი - Седжонг Центр, Корея, დირიჟორი Гаэтано Солиман 2015
* Фараон, აიდა -  თეატრი ვერდის პიზაში, დირიჟორი Марко Боэми 2016

## რეპერტუარი 
## დისკოგრაფია
## რესურსები ინტერნეტში
* www.georgeandguladze.com ოფიციალურ ვებგვერდზე გიორგი ანდღულაძე

კატეგორია:ქართველი მუსიკოსები
კატეგორია:დაბადებული 1984
კატეგორია:ქართველი საოპერო მომღერლები
კატეგორია:დაბადებული 6 აგვისტო
კატეგორია:ცოცხალი ადამიანები
ჩრდილოეთი მატაბელელენდი

**ჩრდილოეთი მატაბელელენდი** () — პროვინცია ზიმბაბვეში. პროვინციის ადმინისტრაციული ცენტრია — ქალაქი ლუპანე.

## გეოგრაფია 
ჩრდილოეთი მატაბელელენდის პროვინცია მდებარეობს ზიმბაბვეს დასავლეთ ნაწილში. მისი ფართობი შეადგენს 75 025 კმ²-ს.

## მოსახლეობა 
მსხვილი ქალაქებია — ლუპანე, ჰვანგე და ვიქტორია-ფოლსი. პროვინციის ძირითადი მოსახლეობა მიეკუთვნება მატაბელეს ხალხს.

2012 წლის აღწერის მონაცემებით პროვინციის მოსახლეობის რაოდენობა შეადგენს 749 017 ადამიანს.

*პროვინციის მოსახლეობის რაოდენობის დინამიკა წლების მიხედვით:*

## ადმინისტრაციული დაყოფა 
right|300px|ჩრდილოეთი მატაბელელენდის პროვინციის რაიონები.
ადმინისტრაციული თვალსაზრისით ჩრდილოეთი მატაბელელენდის პროვინცია დაყოფილია 7 რაიონად:
* ბინგა
* ბუბი
* ჰვანგე
* ლუპანე
* ჩოლოჩო
* ნკაი
* უმგუზა

## ეკონომიკა 
ჩრდილოეთი მატაბელელენდის პროვინციის ეკონომიკისათვის არსებობს შემოსავლების ორი ძირითადი წყარო — ქვანახშირის მსხვილი საბადო ჰვანგესთან ახლოს, რომელიც ზიმბაბვეს ფოლადის დამამზადებელი წარმოების განვითარების აუცილებელი შემადგენელი ნაწილია, ასევე ტურისტული ბიზნესი — რადგანაც პროვინციაში მდებარეობენ ზიმბაბვეს ისეთი ცნობილი ღირსშესანიშნაობები, როგორებიცაა ვიქტორიის ჩანჩქერი და ჰვანგეს ეროვნული პარკი.

## სქოლიო
კატეგორია:ზიმბაბვეს პროვინციები
დასავლეთი მაშონალენდი

**დასავლეთი მაშონალენდი** () — პროვინცია ზიმბაბვეში. პროვინციის ადმინისტრაციული ცენტრია — ქალაქი ჩინჰოი.

## გეოგრაფია 
დასავლეთი მაშონალენდის პროვინცია მდებარეობს ზიმბაბვეს ჩრდილო-დასავლეთ ნაწილში. მისი ფართობი შეადგენს 57 441 კმ²-ს.

დასავლეთი მაშონალენდის პროვინციის ჩრდილოეთი ნაწილი უკავია მდინარე ზამბეზის კალაპოტის დაკლაკნილ ნაპირებს; აქ მიწა ნაყოფიერებით არ გამოირჩევა, ნაკლებად დასახლებულია (ჩრდილოეთ ნაწილის ზოგიერთ რაიონებში მოსახლეობა საერთოდ არ არსებობს) და გამოიყენება ეროვნული პარკების ტერიტორიის სახით. პროვინციის ჩრდილოეთის ქალაქებია — კარიბა და კაროი. პროვინციის სამხრეთი ნაწილი, ჩრდილოეთისაგან განსხვავებით, ნაყოფიერია, მჭიდროთაა დასახლებული. აქ მდებარეობს ქალაქების დიდი რაოდენობა — კადომა, ჩინსი, ჩეგუტუ, მუზვეზვე და სხვა.

## მოსახლეობა 
2012 წლის აღწერის მონაცემებით პროვინციის მოსახლეობის რაოდენობა შეადგენს 1 501 656 ადამიანს; ისინი უმეტესად შონას ხალხს წარმოადგენენ.

*პროვინციის მოსახლეობის რაოდენობის დინამიკა წლების მიხედვით:*

## ადმინისტრაციული დაყოფა 
left|300px|დასავლეთი მაშონალენდის პროვინციის რაიონები.
ადმინისტრაციული თვალსაზრისით დასავლეთი მაშონალენდის პროვინცია დაყოფილია 6 რაიონად:
* ჩეგუტუ
* ჰურუნგვე
* კარიბა
* კადომა
* მაკონდე
* ზვიმბა

## ეკონომიკა 
დასავლეთი მაშონალენდის პროვინციის ჩრდილოეთში არსებული მსხვილი საწარმოებიდან გამოირჩევა მხოლოდ მდინარე ზამბეზიზე აშენებული კარიბის ჰესი. პროვინციის სამხრეთი ნაწილი გამოირჩევა სოფლის მეურნეობის ინტენსიური განვითარებით. ქვეყნის დედაქალაქ ჰარარესთან სიახლოვეს მდებარე დასავლეთი მაშონალენდის პროვინციის აგრარული სამხრეთი ნაწილი იზიდავს დედაქალაქის რეგიონის მუშა ძალის ზედმეტ ნაწილს.

## სქოლიო
კატეგორია:ზიმბაბვეს პროვინციები
სამხრეთი მატაბელელენდი

**სამხრეთი მატაბელელენდი** () — პროვინცია ზიმბაბვეში. პროვინციის ადმინისტრაციული ცენტრია — ქალაქი გვანდა.

## გეოგრაფია 
სამხრეთი მატაბელელენდის პროვინცია მდებარეობს ზიმბაბვეს სამხრეთ-დასავლეთ ნაწილში. მისი ფართობი შეადგენს 54 172 კმ²-ს. კლიმატი პროვინციაში მშრალია, ნალექები იშვიათად მოდის. სამხრეთ-დასავლეთიდან ესაზღვრება ბოტსვანას, სამხრეთიდან სამხრეთ აფრიკის რესპუბლიკას.

## მოსახლეობა 
2012 წლის აღწერის მონაცემებით პროვინციის მოსახლეობის რაოდენობა შეადგენს 683 893 ადამიანს. პროვინცია მეჩხერადაა დასახლებული, მისი ძირითადი მაცხოვრებლები შეადგენენ მატაბელეს ხალხის წარმომადგენლებს.

*პროვინციის მოსახლეობის რაოდენობის დინამიკა წლების მიხედვით:*

## ადმინისტრაციული დაყოფა 
right|thumb|300px|სამხრეთი მატაბელელენდის პროვინციის რაიონები.
ადმინისტრაციული თვალსაზრისით სამხრეთი მატაბელელენდის პროვინცია დაყოფილია 6 რაიონად:
* ბეიტბრიჯი
* ბულილიმა
* გვანდა
* ინსიზა
* სამხრეთი მანგვე
* უმცინგვამე

## ეკონომიკა 
პროვინციის ეკონომიკის საფუძველია ტურისტული ბიზნესი, მსხვილი რქოსანი საქონლის მომრავლება და სასარგებლო წიაღისეულის — ოქროს, ქრომის, ასბესტის და სხვების მოპოვება.

## სქოლიო
კატეგორია:ზიმბაბვეს პროვინციები
ნიანგანი

**ნიანგანი** () — მთა ზიმბაბვეში.

ნიანგანის მთა ზიმბაბვეს ყველაზე უფრო მაღალი წერტილია, რომლის სიმაღლე მდებარეობს ზღვის დონიდან 2592 მეტრზე. ნიანგანის მთა მდებარეობს მანიკალენდის პროვინციის ტერიტორიაზე, ქვეყნის უკიდურეს აღმოსავლეთში, მაღალმთიანეთში, ქალაქ მუტარეს ჩრდილოეთით, ნიანგას ეროვნული პარკის ზონაში.

ნიანგანის მთის კალთებზე სათავეს იღებს სამხრეთი აფრიკის რამდენიმე მდინარე, მათ შორის პუნგვე და ოდზი.

## სქოლიო
კატეგორია:ზიმბაბვეს მთები
სავე

**სავე** () — მდინარე სამხრეთ-აღმოსავლეთ აფრიკაში.

მდინარე მიედინება ზიმბაბვეში და მოზამბიკში. მდინარის სათავე მდებარეობს ზიმბაბვეში, 80 კმ-ით სამხრეთით დედაქალაქ ჰარარედან. მიემართება სამხრეთ-აღმოსავლეთისკენ, კვეთს სახელმწიფო საზღვარს ზიმბაბვესა და მოზამბიკს შორის. ჩაედინება ინდოეთის ოკეანეში, მოზამბიკის სრუტეში.

მდინარის სიგრძე შეადგენს დაახლოებით 400 კმ-ს. აქვს რამდენიმე შენაკადი. მდინარის წყალი გამოიყენება სარწყავად. მდინარეზე შესაძლებელია ნაოსნობა 100 კმ-ის მანძილზე ინდოეთის ოკეანესთან შეერთებამდე.

## სქოლიო
კატეგორია:ზიმბაბვეს მდინარეები
კატეგორია:მოზამბიკის მდინარეები
მიდლენდსი (ზიმბაბვე)

**მიდლენდსი** () — პროვინცია ზიმბაბვეში. მისი ადმინისტრაციული ცენტრია — გვერუ, ქვეყნის ერთ-ერთი დიდი ქალაქი.

## გეოგრაფია 
მიდლენდსის პროვინცია მდებარეობს ზიმბაბვეს ცენტრალურ ნაწილში. მისი ფართობი შეადგენს 49 166 კმ²-ს.

## მოსახლეობა 
2012 წლის აღწერის მონაცემებით პროვინციის მოსახლეობის რაოდენობა შეადგენს 1 614 941 ადამიანს. მიდლენდსის პროვინციაში ცხოვრობენ ზიმბაბვეს ყველა მსხვილი ეთნიკური ჯგუფების წარმომადგენლები — შონა, მატაბელე, ტსვანა, ბასუტო.

*პროვინციის მოსახლეობის რაოდენობის დინამიკა წლების მიხედვით:*

## ადმინისტრაციული დაყოფა 
thumb|right|300px|მიდლენდსის პროვინციის რაიონები.
პროვინცია დაყოფილია 8 რაიონად:
* მბერენგვა
* ზვიშავანე
* ჩრდილოეთი გოკვე
* სამხრეთი გოკვე
* გვერუ
* ჩირუმჰანზუ
* შურუგვი
* კვეკვე

## ეკონომიკა 
პროვინციის ტერიტორიაზე გადაჭიმულია მადნის საბადოებით მდიდარი გრეიტ-დაიკის გეოლოგიური რეგიონი. აქ მდებარეობს ზიმბაბვეში უმდიდრესი ოქროს საბადო. პროვინციის უდიდესი სამრეწველო ცენტრია ქალაქი კვეკვე, სადაც თავმოყრილია სამთო-მეტალურგიული, ლითონგადამამუშავებელი და ქიმიური საწარმოები. მიდლენდსის რაიონებში, რომლებიც არ შედიან *გრეიტ-დაიკის* რეგიონში, განვითარებულია სოფლის მეურნეობა; გოკვეს რაიონში მოჰყავთ ბამბა.

## სქოლიო
კატეგორია:ზიმბაბვეს პროვინციები
რეტბა

**რეტბა** ან **ვარდისფერი ტბა** (; ) — მლაშე ტბა სენეგალში, მწვანე კონცხის ნახევარკუნძულის ჩრდილოეთით, დაკარის ჩრდილო-აღმოსავლეთით. მისი ფართობი 3კმ²-ს შეადგენს, ხოლო მაქსიმალური სიღრმე 3 მეტრია. ტბას ეს სახელი წყლის ვარდისფერი შეფერილობის გამო ეწოდა, რაც წყალმცენარე მლაშე დუნალიელას და ჰალოფილური არქეების არსებობითაა განპირობებული. წყალმცენარე მლაშე დუნალიელა გამოყოფს წითელ პიგმენტს, რადგან იგი სინათლის შთანთქმაში ეხმარება და აწვდის ენერგიას, რომ წარმოქმნას ადენოზინტრიფოსფორმჟავა . წყლის ფერი მკვეთრად შეიმჩნევა მშრალი სეზონის განმავლობაში (ნოემბრიდან ივნისამდე), ხოლო ნაკლებად ხილულია წვიმიანი სეზონის დროს — ივლისიდან ოქტომბრამდე.  

## მარილიანობა
მინიატიურა|მარცხნივ|მარილის მოპოვება
რეტბა ცნობილია მარილის დიდი მარაგით, ვინაიდან წყალში  მარილის შემცველობა ზოგიერთ ადგილას 40 პრომილეს აღემატება. ეს ფაქტი გამოწვეულია იმით, რომ ტბაში აღწევს დიდი რაოდენობით ზღვის წყალი, რომელიც შემდეგ ორთქლდება, რის შედეგადაც რჩება მარილი. მკვდარი ზღვის მსგავსად, რეტბა ტივტივადობით გამოირჩევა და ადამიანებს შეუძლიათ ტივტივი. 

რეტბიდან მოპოვებული მარილი ექსპორტზე გადის მთელს რეგიონში. მას იყენებენ სენეგალელი მეთევზეები, იმისთვის, რომ თევზი უკეთესად იყოს შენახული. ასევე, იგი მრავალი ეროვნული კერძის კომპონენტს წარმოადგენს.

რეტბაში არსებული თევზები ადაპტირებულნი არიან წყლის მარილიანობაზე , მაგრამ წყალში მარილის დიდი რაოდენობით შემცველობის გამო, ისინი ნორმალურ პირობებში მცხოვრებ თევზებთან შედარებით ზომით 4-ჯერ მცირენი არიან.

## უსაფრთხოება
რეტბაში ბანაობა 10 წუთზე მეტი ხნის განმავლობაში არ არის ნებადართული, ვინაიდან იგი იწვევს კანის დამწვრობას. იმის გამო, რომ სენეგალელებს მარილის მოპოვებისთვის წყალში 6-7 საათით ყოფნა სჭირდებათ, ისინი თხილის კარაქს ამზადებენ, რადგან მისი საშუალებით თავიდან იცილებენ დამწვრობის საშიშროებას.

## მსოფლიო მემკვიდრეობა
იუნესკო რეტბას განიხილავს, როგორც მსოფლიო მემკვიდრეობის ძეგლი.

## იხილეთ აგრეთვე
*ჰილიერის ტბა

## რესურსები ინტერნეტში
*რეტბა.

## სქოლიო
კატეგორია:სენეგალის ტბები
კატეგორია:ტბები ანბანის მიხედვით
მსოფლიო საფეხბურთო ჩემპიონატი 1998: ჯგუფი F

**მსოფლიო საფეხბურთო ჩემპიონატი 1998: ჯგუფი F** — მუნდიალი 1998-ის ერთ-ერთი ჯგუფი. გერმანიამ და იუგოსლავიამ მოიგეს პირველი ორი მატჩი. ირანმა მოუგო აშშ-ს. გამარჯვებულმა გერმანიამ და იუგოსლავიამ კი ფრედ დაასრულეს თამაში.

## ცხრილი
## იუგოსლავია vs ირანი
|valign="top"|
|valign="top" width="50%"|

|}

## გერმანია vs აშშ
|valign="top"|
|valign="top" width="50%"|

|}

## გერმანია vs იუგოსლავია
|valign="top"|
|valign="top" width="50%"|

|}

## აშშ vs ირანი
|valign="top"|
|valign="top" width="50%"|

|}

## გერმანია vs ირანი
|valign="top"|
|valign="top" width="50%"|

|}

## აშშ vs იუგოსლავია
|valign="top"|
|valign="top" width="50%"|

|}

F
რუქნ ად-დინ სულეიმან-შაჰი

**სულეიმან II**, აგრეთვე ცნობილი როგორც **რუქნ ად-დინ სულეიმან-შაჰი** () — რუმის სულთანი 1196-1204 წლებში.

რუქნ ად-დინმა დაამხო საკუთარი ძმის — ქეი-ხოსროვ I-ის (1192–1196) მმართველობა და 1196 წელს რუმის სულთანი გახდა. იგი მეზობელი მმართველების წინააღმდეგ იბრძოდა და სასულთნოს ტერიტორიებს აფართოებდა. 1201 წელს, მან დაიპყრო ერზურუმი. რუქნ ად-დინმა ბიზანტიის წინააღმდეგ წარმატებულად იბრძოლა, მაგრამ 1203 წელს, ბასიანის ბრძოლაში ქართველების წინააღმდეგ ბრძოლისას დამარცხდა.

რუქნ ად-დინის მემკვიდრე ქილიჩ-არსლან III (1204-1205) იყო, რომლის მმართველობის შემდეგაც ქეი-ხოსროვ I მეორედ ავიდა ტახტზე.

## სქოლიო
კატეგორია:რუმის სულთნები
კატეგორია:გარდაცვლილი 1204
კატეგორია:დაბადების წელი უცნობია
კამპუ-ბელუ

**კამპუ-ბელუ** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 945 მეტრზე. მიეკუთვნება მინას-ჟერაისის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ კამპუ-ბელუს შემადგენლობაში.

2010 წლის მონაცემებით, მოსახლეობა 51 544 ადამიანს შეადგენდა, მოსახლეობის სიმჭიდროვე 97.58 კმ²-ზე. ფართობი 528 225 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ქილიჩ-არსლან III

**ქილიჩ-არსლან III** ( ) — რუმის სულთანი 1204-1205 წლებში, რუქნადინის შვილი.

ქილიჩ-არსალნის მამამ რუქნ ად-დინმა 1196 წელს დაამხო საკუთარი ძმის — ქეი-ხოსროვ I-ის (1192–1196) მმართველობა, რომელიც ჯერ დამასკოში გაიქცა, ხოლო შემდეგ ბიზანტიის დედაქალაქ კონსტანტინოპოლში. 1204 წელს რუქნადინის გარდაცვალების შემდეგ ტახტს იკავებს ქილიჩ-არსლან III.

ძმის გარდაცვალების შემდეგ გაქტიურდა დევნილობაში მყოფი ქეი-ხოსროვ I, რომელიც ბიზანტიაში დაქორწინდა იმპერატორის კარის მოხელის მანუელ მავროზომის ქალიშვილზე. 1205 წელს სიმამრის დახმარებით დაბრუნდა სამშობლოში და ტახტიდან ჩამოაგდო ძმის შვილი.

## ლიტერატურა
* Еремеев Д. Е., Мейер М. С. Государство Сельджукидов Малой Азии в первой половине XIII века // История Турции в средние века и новое время:Учебное пособие. — М.: Изд-во МГУ, 1992. — 248 с. — ISBN 5-211-02201-7.

კატეგორია:რუმის სულთნები
კატეგორია:გარდაცვლილი 1205
კატეგორია:დაბადების წელი უცნობია
მასვინგოს პროვინცია

**მასვინგოს პროვინცია** () — პროვინცია ზიმბაბვეში. 1980 წლამდე მისი სახელი იყო *ვიქტორია*. ადმინისტრაციული ცენტრია — ქალაქი მასვინგო.

## გეოგრაფია 
მასვინგოს პროვინცია მდებარეობს ზიმბაბვეს სამხრეთ-აღმოსავლეთ ნაწილში. მისი ფართობი შეადგენს 56 566 კმ²-ს.

პროვინციის ბუნებრივი ლანდშაფტი უპირატესად წარმოადგენს ბალახოვან სტეპების დაბლობს, ტყეებით და გრანიტული ბორცვების წყებით. კლიმატი მშრალია, ნალექი მოდის მხოლოდ წვიმებიან პერიოდში. მასვინგოს პროვინციის სამხრეთში, სამხრეთ-აღმოსავლეთში და აღმოსავლეთში გადის ზიმბაბვეს სახელმწიფო საზღვარი მოზამბიკთან და სამხრეთ აფრიკის რესპუბლიკასთან.

## მოსახლეობა 
2012 წლის აღწერის მონაცემებით პროვინციის მოსახლეობის რაოდენობა შეადგენს 1 485 090 ადამიანს; ისინი უმეტესად შონას ხალხს წარმოადგენენ.

*პროვინციის მოსახლეობის რაოდენობის დინამიკა წლების მიხედვით:*

## ადმინისტრაციული დაყოფა 
thumb|left|300px|მასვინგოს პროვინციის რაიონები.
პროვინცია დაყოფილია 7 რაიონად:
* ბიკიტა
* ჩივი
* ზაკა
* მასვინგო
* გუტუ
* მვენეზი
* ჩირედზი

## ეკონომიკა 
პროვინციაში მსხვილი რქოსანი საქონლის მოსავლელად კარგი პირობებია. მესაქონლეობის გარდა, პროვინციაში ვითარდება სასარგებლო წიაღისეულის მოპოვება და შაქრის ლერწმის მოყვანა იმ პლანტაციებში, რომლის მიწებიც ირწყვება მდინარე მუკურიკვის წყლის საშუალებით.

## ღირსშესანიშნაობები 
მასვინგოს პროვინციის აღმოსავლეთით, მოზამბიკის საზღვრის გასწვრივ, მდებარეობს გონარეზუს ეროვნული პარკი. დასავლეთით მდებარეობს შუა საუკუნეების ქალაქის — დიდი ზიმბაბვეს ნანგრევები, იუნესკოს მსოფლიო მემკვიდრეობის ობიექტი.

## სქოლიო
კატეგორია:ზიმბაბვეს პროვინციები
კანჩანაბურის პროვინცია

**კანჩანაბურის პროვინცია** () — ტაილანდის პროვინცია, ფართობით ყველაზე დიდი პროვინცია დასავლეთ ტაილანდის პროვინციებს შორის. მეზობელი პროვინციებია: ტაკი, უთაითანი, სუფანბური, ნაქონპათომი და რატჩაბური. დასავლეთით ესაზღვრება მიანმარი.

## გეოგრაფია 
[180px|thumb|left|ხიდი მდინარე [კვაი (მდინარე)|კვაიზე]]

ცენტრალურ და ჩრდილო-დასავლეთ ნაწილში, პროვინციას გარს ეხვევა დაბალი მთები. მიანმართან საზღვარზე გადის ქედი *ბილაუ* (მიანმარში მას *ტანინტაი* ეწოდება), რომელის პარალელურად გადის ქედი *ტანანტაუჯი*. ქედებს შორის მდებარეობს მდინარე *ქჰუენოის* და *ქჰვეიაის* ხეობები.

პროვინცია მდებარეობს ბანგკოკიდან 129 კმ დასავლეთით, საერთო ფართობით დაახლოებით 19.483 კმ². ეს არის ქვეყნის, სიდიდით მესამე პროვინცია, ნაქონრატჩასიმას და ჩიანგმაის შემდეგ. ტოპოგრაფიულად, პროვინცია არის დაფარული მარადმწვანე ტყით. პროვინცია ასევე მოიცავს მდინარეების *Khwae Yai*-ის და *Kwae Noi*-ის (იგივე "მდინარე კვაი"). ტურისტებს იზიდავს ისტორიულად უძველესი ცივილიზაციის და მეორე მსოფლიო ომის ხიდი მდინარე კვაიზე.

რამდენიმე ეროვნული პარკი, რომელიც მდებარეობს მთიანი ტყის ტერიტორიაზე შეტანილია იუნესკოს მსოფლიო მემკვიდრეობის სიაში.

## ისტორია 
არქეოლოგიური აღმოაჩენები *კანჩანაბურიში* თარიღდება მე-4 საუკუნით, ვაჭრობის ნიშნებით მიმდებარე რეგიონებში. ძალიან ცოტა რამ არის ცნობილი ისტორიულად *ქხმერების* გავლენაზე კანჩანაბურიზე.

არ არის ბევრი ცნობა ისტორიულად კანჩანაბურის შესახებ, *რამა I*-ის მეფობის დროს, მაგრამ ზოგიერთი ისტორიკოსი მიიჩნევს, რომ პროვინცია სტრატეგიული მნიშვნელობა მიიღო *აიუთაია*-ს პერიოდში. 1982 წელს, ბევრი ადამიანის და სპილოს ჩონჩხები და ხმალი იპოვეს *პჰანომ ტჰუანის* რაიონში, წამყვანი სპეციალისტების ვარაუდით, ამ ტერიტორიაზე, შესაძლოა, გაიმართა ბრძოლა მეფე *Naresuan*-ის *ბირმანელი* პრინცის წინააღმდეგ.

## ტრანსპორტი 
მდინარე: ადგილობრივები იშვიათად იყენებენ მდინარეს, როგორც სატრანსპორტო საშუალებება. დღეს მდინარე მხოლოდ ტურისტული ატრაქციონია.

გზები: კანჩანაბურიში მოქმედებს სამი მაგისტრალი, რომლის საშუალებით უკავშირდება ერთმანეთს რაიონები და ასევე მეზობელ პროვინციებს.

აეროპორტი: კანჩანაბურიში არ არსებობს საჯარო აეროპორტი.

## ადმინისტრაციული დაყოფა 
200px|left|კანჩანაბურის პროვინციის რაიონები

კანჩანაბურის პროვინცია დაყოფილია 13 რაიონად (ამფხე), რომლებიც, თავის მხრივ, შედგება 98 ქვეზონისგან (ტამბონ) და 887 სოფლისგან (მუბანი).

## ჯანდაცვა 
ქალაქში მოქმედებს *Kanchanaburi Memorial Hospital*-ი, ასევე უამრავი კლინიკები და აფთიაქები.

## რესურსები ინტერნეტში
* KANCHANBURI PROVINCE 

## სქოლიო
კატეგორია:ტაილანდის პროვინციები
მემკვიდრეობა (ფილმი)

**მემკვიდრეობა** — 2006 წლის ქართულ-ფრანგული ფილმი. ფილმის რეჟისორი და სცენარის ავტორია გელა ბაბლუანი. სიუჟეტი ასახავს საქართველოს ერთ-ერთი კუთხის, სვანეთის დღემდე შემორჩილ სისხლის აღების ტრადიციას.

## რესურსები ინტერნეტში
*L'Héritage'' Internet Movie Database-ზე

კატეგორია:ფრანგული ფილმები
კატეგორია:2006 წლის ქართული ფილმები
კატეგორია:გელა ბაბლუანის ფილმები
კატეგორია:ქართულენოვანი ფილმები
აისი: ორი ადამიანის სიმღერა

**აისი: ორი ადამიანის სიმღერა** () — ფრიდრიხ ვილჰელმ მურნაუს 1927 წლის ამერიკული ფილმი.

## ჯილდოები
#ოსკარი საუკეთესო მსახიობი ქალისთვის: ჯენეტ გეინორი
#ოსკარი საუკეთესო ოპერატურისთვის: შარლ როშე და კარლ სტრუსი
#საუკეთესო არტისტული ნამუშევრისთვის

## რესურსები ინტერნეტში
* 
* 
* *Sunrise: A Song of Two Humans*  film review by Roger Ebert
* *Sunrise: A Song of Two Humans*  essay at *Village Voice*

კატეგორია:ამერიკული ფილმები
კატეგორია:1927 წლის ფილმები
კატეგორია:მუნჯი ფილმები
კატეგორია:რომანებზე დაფუძნებული ფილმები
კატეგორია:შავ-თეთრი ფილმები
კატეგორია:აშშ-ის ფილმების ეროვნული რეესტრის ფილმები
კატეგორია:მოთხრობებზე დაფუძნებული ფილმები
კატეგორია:ამერიკული სრულმეტრაჟიანი მუნჯი ფილმები
კატეგორია:ამერიკული შავ-თეთრი ფილმები
ბალადა ჯარისკაცზე

**ბალადა ჯარისკაცზე** () — 1959 წლის საბჭოთა ფილმი. „ბალადა ჯარისკაცზე“ მისი პერიოდის რამდენიმე ფილმთან („მიფრინავენ წეროები“, „ივანეს ბავშვობა“) ერთად, იმ პერიოდის მეინსტრიმული ფილმებისგან განხსხვავებით, ყურადღებას ამახვილებს ადამიანის ბედზე და არა ომში სსრკ-ის მიერ მოპოვებულ სამხედრო წარმატებაზე ფილმმა მიიღო ლენინური პრემია და BAFTA საუკეთესო ფილმისთვის. გრიგოლ ჩუხრაი ნომინირებული იყო ოსკარზე საუკეთესო ორიგინალური სცენარისთვის.

## რესურსები ინტერნეტში
* 
* 
* Criterion Collection essay by Vida Johnson

კატეგორია:1959 წლის ფილმები
კატეგორია:მოსფილმის ფილმები
კატეგორია:საბჭოთა შავ-თეთრი ფილმები
კატეგორია:რუსულენოვანი ფილმები
კატეგორია:ფილმები მეორე მსოფლიო ომის შესახებ
კატეგორია:რუსი რეჟისორების ფილმები
ძაღლის გული (1988 წლის ფილმი)

**ძაღლის გული** () — სამეცნიერო ფანტასტიკის ჟანრის საბჭოთა ფილმი, გადაღებული 1988 წელს. ფილმი დაფუძნებულია მიხეილ ბულგაკოვის ამავე სახელწოდების მოთხრობაზე. ფილმი გამოვიდა ორ სერიად. ეს „ძაღლის გულის“ რიგით მეორე ეკრანიზაცია იყო.

## რესურსები ინტერნეტში
* «Собачье сердце»  на Рускино.ру
* 

კატეგორია:1988 წლის ფილმები
კატეგორია:სამეცნიერო ფანტასტიკური ფილმები
კატეგორია:რუსულენოვანი ფილმები
კატეგორია:რუსულ რომანებზე დაფუძნებული ფილმები
კატეგორია:საბჭოთა შავ-თეთრი ფილმები
ლომი ზამთარში (1968 წლის ფილმი)

**ლომი ზამთარში** () — 1968 წლის ფილმი. დაფუძნებულია ამავე სახელწოდების პიესაზე.

## როლებში
*პიტერ ო'ტული — ჰენრი II
*კათრინ ჰეპბერნი — ელეონორ აკვიტანიელი
*ენტონი ჰოპკინზი — რიჩარდ I
*ჯონ კასლი — ბრეტანის გრაფი ჯორჯ II
*ნაიჯელ ტერი — ჯონ უმიწაწყლო
*ტიმოთი დალტონი — ფილიპ II ოგიუსტი

## ჯილდოები
;ოსკარი
*საუკეთესო მსახიობი ქალი: კათრინ ჰეპბერნი
*საუკეთესო ადაპტირებული სცენარი: ჯეიმზ გოლდმენი
*საუკეთესო ორიგინალური მუსიკა: ჯონ ბარი

;ოქროს გლობუსი
*საუკეთესო დრამა
*საუკეთესო მსახიობი კაცი დრამაში: პიტერ ო'ტული

;BAFTA 
*საუკეთესო მსახიობი ქალი: კათრინ ჰეპბერნი

## რესურსები ინტერნეტში 
* 

კატეგორია:ამერიკული ფილმები
კატეგორია:ბრიტანული ფილმები
კატეგორია:ინგლისურენოვანი ფილმები
კატეგორია:1968 წლის ფილმები
კატეგორია:პიესებზე დაფუძნებული ფილმები
კატეგორია:დრამატული ფილმები
ფეტჩაბურის პროვინცია

**ფეტჩაბურის პროვინცია** () — ტაილანდის ერთ-ერთი ცენტრალური პროვინცია (*ჩანგვათი*). მეზობელი პროვინციებია: რატჩაბური, სამუნგსონგქარამი და პრაჩუაპქირიქანი. დასავლეთით ესაზღვრება მიანმარი.

## გეოგრაფია 
200px|thumb|left|*ჩაამის* სანაპირო

პროვინცია მდგომარეობს მალაკის ნახევარკუნძულის ჩრდილოეთ ნაწილში, 170 კმ სამხრეთ-დასავლეთით დედაქალაქ ბანგკოკიდან. პროვინციის ტერიტორია მდიდარია პეიზაჟებით: აღმოსავლეთით ტაილანდის ყურე, დასავლეთით - *თანაოსი*-ს ქედი ფორმირებს ბუნებრივ საზღვარს მიანმართან. გარდა ამ საზაზღვრო მთებისა, უმეტესად პროვინცია განლაგებულია ბრტყელ ვაკეზე. ფართობით დაახლოებით 3000 კმ² *Kaeng Krachan*-ის ეროვნული პარკი ტაილანდის უდიდესი ეროვნული პარკია, რომელიც მოიცავს პროვინციის თითქმის ნახევარს. გარდა ამისა, აქ არსებობს ასევე წყალსაცავი *Kaeng Krachan*.

## ისტორია 
ფეტჩაბური ძველი სამეფო ქალაქია, სადაც თავდაპირველად ცხორობდნენ *მონ*-ების ეთნიკური ჯგუფი, დათარიღებული მე-8 საუკუნით. მოგვიანებით *კხმერების* ეთნიკური ჯგუფი დასახლდა ქალაქში. 1860 წელს მეფე *რამა IV* ააგო სასახლე ქალაქ ფეტჩაბურიში, საყოველთაოდ ცნობილი, როგორც *Khao Wang*-ი. შემდეგ სასახლეში მეფემ ააგო კოშკი თავისი ასტრონომიული დაკვირვებისთვის.

## ადმინისტრაციული დაყოფა 
ფეტჩაბურის პროვინცია დაყოფილია 8 რაიონად (ამფხე), რომლებიც, თავის მხრივ, შედგება 93 ქვეზონისგან (ტამბონ) და 681 სოფლისგან (მუბანი).

## სქოლიო
კატეგორია:ტაილანდის პროვინციები
კარმუ-დუ-კაჟურუ

**კარმუ-დუ-კაჟურუ** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ დივინოპოლისის შემადგენლობაში.

2010 წლის მონაცემებით, მოსახლეობა 20 012 ადამიანს შეადგენდა, მოსახლეობის სიმჭიდროვე 43.9 კმ²-ზე. ფართობი 455 808 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები